Publication: Magyar Közlöny
Issue: MK-2002-123 (Year: 2002, Number: 123)
Era: 1990-2004
Section: 1992. évi XLIV. törvény (a továbbiakban: MRPtv.) 23. §-a
Paragraph Index: 224

1992. évi XLIV. törvény (a továbbiakban: MRPtv.) 23. §-a alkotmányellenességének megállapítását és megsemmisítését kezdeményezte. Az Alkotmánybíróság az ügyeket egyesítette és azokat egy eljárásban bírálta el. Az egyik indítvány eredeti formájában, majd kiegészítésében jogszabály alkotmányellenességének megállapítására és megsemmisítésére irányult azzal a megjegyzéssel, hogy egyidejûleg bíróság elõtt per is indult és ezért az indítványozó azt is kérte, az Alkotmánybíróság ne engedje az alkotmányellenes jogszabályt a perben alkalmazni. Egy késõbb benyújtott beadványban az indítványozó indítványát alkotmányjogi panasznak jelölte meg. Az indítvány megváltozott megjelölése az elutasításra tekintettel az érdemi döntést nem befolyásolta; ezért az Alkotmánybíróság a minõsítés kérdését nem vizsgálta, ezt az indítványt is a jogszabály alkotmányellenességének utólagos vizsgálatára irányuló többi indítvánnyal együtt bírálta el.

Source: https://magyarkozlony.hu/hivatalos-lapok/ee6da2c952e39a08dd5cce0d55f7c88c55158dce/dokumentumok/166f1baa82104a54f27b63d4d0b92095a3a9e25a/letoltes